Her scorer Elabdellaoui for Eintracht Braunschweig
Etter fire strake tap og kun én scoring fikk Braunschweig-tilhengerne omsider noe å juble for. Like før kampuret rundet 70 minutter slo Elabdellaoui til. Midtbanemannen fikk en løs ball i feltet, tok seg god tid til å sikte og hamret ballen inn i lengste hjørne. Målet hadde ligget i luften. Vertene kjempet som løver for å utligne Adam Hlouseks ledermål fra første omgang, og de fikk betalt i form av uavgjort. På 0-1-scoringen hang ikke Braunschweig-forsvaret med. Timothy Chandler gjorde et godt løp på høyrekanten og slo inn foran mål. Ved bakerste stolpe skled Hlousek inn ledermålet. Med ett fattig poeng er Braunschweig fortsatt sist i 1. Bundesliga. Freiburg, som stadig må klare seg uten en skadd Vegar Eggen Hedenstad, er også under nedrykksstreken.Tarik Elyounoussi løftet seg etter fiaskoen mot Sveits med å bidra sterkt i Hoffenheims seier over Borussia Mönchengladbach. Den norske kantspilleren gjorde et flott forarbeid til 1-0-scoringen like før pause. Han dro seg innover fra kanten og serverte Anthony Modeste, som var noe heldig da han headet via et Gladbach-bein og fintet ut keeper Marc-André ter Stegen. Hoffenheim fortsatte å jage sesongens første seier foran hjemmepublikummet på Rhein-Neckar Arena. I det 54. minuttet var Kevin Volland knallsterk da han doblet ledelsen. Han ble frispilt av Modeste, lurte to forsvarere og satte ballen inn i lengste hjørne.Mönchengladbach ville ikke gi seg uten kamp. Ifølge Sky Sports hadde laget 70 prosent ballbesittelse i søndagens kamp. En fortjent redusering kom da Branimir Hrgota rev seg løs og scoret via stolpen kvarteret før slutt. Derfra og ut presset gjestene voldsomt. Keeper Koen Casteels måtte varte opp med et par feberredninger. Trykket ga samtidig Tarik og lagkameratene overgangsmuligheter, men Hoffenheim hadde nok med å forsvare 2-1-ledelsen. Det klarte hjemmelaget, som er nummer sju i den tyske ligaen med åtte poeng fra fem kamper. Mönchengladbach har tre strake bortetap og to hjemmeseirer. Håvard Nordtveit satt på benken hele kampen søndag.
Omar Elabdellaoui ordnet en liten opptur for Eintracht Braunschweig søndag. Det ble endelig poeng for laget da nordmannen banket inn 1-1-målet hjemme mot Nürnberg.